«Матбугат.ру»: Без «Инстаграм»да 30 мең укучыны ничек җыйдык

	Кемнәрдер безне сайтта укып барса, икенчеләр “Телеграм”да, өченчеләр – “Инстаграм”да. Нишләтәсең, шундый заман. Мәгълүмат каналлары бик күп, сайлау мөмкинлеге бик зур. Шуңа да “Матбугат.ру” сайты бөтен популяр каналларны да колачларга тырыша. Бүген менә “Инстаграм”да безне укучылар саны 30 меңнән артып китте. Бу шактый зур сан.	 Әлбәттә, Элвин Грей, Гүзәл Уразова яки Илсөя Бәдретдинова булсак, безне тагын да күбрәк кеше укыр иде. Әмма без “Инстаграм”да шоу-бизнес кына түгел, ә төрле темаларны яктыртырга тырышабыз. Татар дөньясы, театр, милли геройлар, фотофактлар, хаталы язмалар, юмор һәм уен-көлке – аккаунтыбызны кызыклы да, файдалы да итәргә тырышабыз. Ә иң мөһиме – җаныбызны биреп эшлибез.   
	---	
Матбугат.ру

	№ --- | 04.02.2018	


